**ΤΟ ΠΡΩΤΟ ΜΟΥ ΠΑΣΧΑ**

**Γρηγόριος Ξενόπουλος**

**-----------------------------------------------------------**

**Πληροφορίες για το κείμενο:** Ο συγγραφέας συνεργαζόταν με το ελληνικό περιοδικό παλαιότερης εποχής «Διάπλασις των παίδων» και υπέγραφε με το ψευδώνυμο «Φαίδων». Στο κείμενο που διαβάσατε αναφέρεται στις αναμνήσεις που του ξυπνούσαν από τα παιδικά του χρόνια οι μέρες του Πάσχα.

**Εργασίες:**

1. Δώσε με μια πρόταση το νόημα της κάθε παραγράφου.

-1η Τις μέρες του Πάσχα ο συγγραφέας θυμάται τις γιορτές στην πατρίδα του και τις εκκλησίες όπου πήγαινε με τους γονείς του.

-2η  Χαιρόταν την ανοιξιάτικη εικόνα έξω από τις εκκλησιές και μέσα σ' αυτές χαιρόταν τις ωραίες ψαλμωδίες και τα Ευαγγέλια που ακούγονται πριν και μετά το Πάσχα.

-3η  Αφού οι γονείς του δεν τον πήγαιναν στις ακολουθίες της Μεγάλης Εβδομάδας, δεν γνώριζε τα σχετικά γεγονότα από τη ζωή του Χριστού.

-4η Τη χρονιά που άκουσε τα σπουδαία Ευαγγέλια της Μ.Πέμπτης και της Μ.Παρασκευής ,ένιωσε μεγαλύτερη τη χαρά του Πάσχα ,γι' αυτό το θυμάται σαν το πρώτο του Πάσχα.

-5η Όλη τη Μεγάλη Εβδομάδα βίωσε το πένθος και τη λύπη των Παθών κι έτσι η Ανάσταση, που την ένιωσε σαν ένα θρίαμβο, του έφερε χαρά, αγαλλίαση, υπέρτατη ικανοποίηση.

- 6η Έτσι και όλοι οι άνθρωποι, πριν να νιώσουν αληθινή χαρά στη ζωή τους, πρέπει να κάνουν αγώνα και να περάσουν αγωνία.

2. Ποιο ήταν το πρώτο Πάσχα του συγγραφέα; Γιατί;

Το πρώτο Πάσχα του συγγραφέα ήταν τη χρονιά που οι γονείς του θεώρησαν ότι μεγάλωσε αρκετά, για να παρακολουθήσει τις ακολουθίες της Μεγάλης Εβδομάδας. Τα Ευαγγέλια που άκουσε,αυτά που είδε και έμαθε για τη Σταύρωση και τον Επιτάφιο τον έκαναν να βιώσει το πένθος και τη λύπη των Παθών του Χριστού. Έτσι, όταν ακολούθησε η Ανάσταση, ένιωσε μεγαλύτερη χαρά κι ήταν σαν να γιόρταζε Πάσχα πρώτη φορά.

3. Ποιο μήνυμα ήθελε να στείλει στα παιδιά ο Γρ. Ξενόπουλος με τούτη την επιστολή του στο περιοδικό;

Με αυτή την επιστολή ο Γρηγόριος Ξενόπουλος ήθελε να δώσει το μήνυμα στα παιδιά ότι στη ζωή μας πρέπει να κάνουμε κόπους και να περνούμε αγωνίες, για να νιώσουμε την αληθινή χαρά για τις επιτυχίες μας.

4. Λεξιλογική άσκηση:

Βρες τα συνώνυμα των λέξεων μέσα στο κείμενο:

Ανέμελο, ξέγνοιαστο = αμέριμνο

Υποχρεώσεις = καθήκοντα

Ξεκάθαρα = σταράτα

Ξαφνικά = άξαφνα

Κοροϊδία = εμπαιγμός

Φιλώ = ασπάζομαι

Διαφορετική = αλλιώτικη

Πανηγυρικά = θριαμβευτικά

Διασκευή φυλλαδίου από την ιστοσελίδα [www HYPERLINK "http://www.akida.info/". HYPERLINK "http://www.akida.info/"akida HYPERLINK "http://www.akida.info/". HYPERLINK "http://www.akida.info/"info](http://www.akida.info/)